Diari Oficial de la Generalitat Valenciana


Sumari del DOGV 8494, del 26-02-2019 (2019/1862)

RESOLUCIÓ de 20 de febrer de 2019, del rector, per la qual s'anul·la la convocatòria de proves selectives d'accés al grup A, subgrup A1, sector d'administració general, categoria/escala de lletrat o lletrada, pel sistema de concurs oposició. Codi: 2018/P/FC/C/7.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1862


Data del document
:   20-02-2019

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de febrer de 2019, del rector, per la qual s'anul·la la convocatòria de proves selectives d'accés al grup A, subgrup A1, sector d'administració general, categoria/escala de lletrat o lletrada, pel sistema de concurs oposició. Codi: 2018/P/FC/C/7. [2019/1862]  
En el Diari Oficial de la Generalitat Valenciana, de data 28 de desembre de 2018, es va publicar per resolució del rector d'aquesta universitat, de data 20 de desembre de 2018, la convocatòria de tres places de lletrada o lletrat (d'aquestes, dos són per torn lliure i una per promoció interna, i d'aquestes places, dues corresponien a l'oferta pública d'ocupació de l'any 2015 i una a la de l'any 2016), havent finalitzat el termini de presentació de sol·licituds amb data 29 de gener de 2019 i sense que fins al moment actual s'hagen publicat les llistes de persones admeses i excloses del citat procés de selecció.  
L'oferta d'ocupació pública per al personal d'administració i serveis per a l'any 2015 es va publicar en el Diari Oficial de la Generalitat Valenciana el 24 de desembre de 2015. Amb data 28 de desembre de 2018, es va publicar en aquest diari la Resolució de 20 de desembre de 2018, del rector de la Universitat Politècnica de València, per la qual es convocaven proves selectives d'accés al grup A, subgrup A1, sector d'administració general, categoria/escala de lletrat o lletrada, pel sistema de concurs oposició (codi: 2018/P/FC/C/7), corresponent a l'oferta d'ocupació pública de l'any 2015 i any 2016 per al personal d'administració i serveis de la Universitat Politècnica de València.  
  
Per escrit de data 24 de gener de 2019, de la Direcció General de Costos de Personal i Pensions Públiques del Ministeri d'Hisenda i Administracions Públiques, es comunica a aquesta universitat que la convocatòria per la qual s'executa l'oferta pública de 2015 s'ha publicat transcorregut el termini improrrogable de tres anys establit en la llei, i requereixen aquesta universitat a fi que es modifique la Resolució del rector de 20 de desembre de 2018.  
Per tot el que s'ha exposat, resolc:  
  
Primer  
Anul·lar la convocatòria de proves selectives d'accés al grup A, subgrup A1, sector d'administració general, categoria/escala de lletrada o lletrat, pel sistema de concurs oposició (codi: 2018/P/FC/C/7), en haver superat el límit temporal establit en l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, que estableix que «En tot cas, l'execució de l'oferta d'ocupació pública o instrument similar ha de desenvolupar-se dins del termini improrrogable de tres anys».  
  
  
Segon  
Comunicar a les persones aspirants que d'ofici se'ls abonaran les taxes de drets d'examen d'aquest procediment.  
  
Tercer  
Contra la present resolució, que és definitiva en via administrativa, es pot interposar potestativament, en el termini d'un mes comptador des de l'endemà de la publicació, un recurs de reposició davant l'òrgan administratiu que la va dictar, o bé directament, en el termini de dos mesos comptadors des de l'endemà de la publicació, un recurs contenciós administratiu del Tribunal Superior de Justícia o davant el Jutjat Contenciós Administratiu.  
  
València, 20 de febrer de 2019.- El rector: Francisco José Mora Mas.